**Tisztelt Társulási Tanács!**

**Tisztelt Pénzügyi Bizottság!**

A Pécsi Többcélú Agglomerációs Társulás (PTAT) 2016.01.01 és 2016.12.31 közötti előirányzat módosításai kizárólag „központi költségvetési szervektől működési célú támogatások bevételei” (azaz a PKSZAK-nak megállapított felügyeleti hatáskörű előirányzat módosítások – úgy, mint bérkompenzáció, ágazati pótlékok és szociális kiegészítő pótlék és átadott tartalék – a PTAT költségvetését is módosítják). Ezek 2016-os évben összesen 12 390 289 forintot voltak. Ezen kívül a 2016-os előirányzatok kiegészülnek a pénzmaradvány összegével, amely 54 933 129 forint.
szükségessé.
A 2016-os évben a PTAT-nak 9 227 003 Forint Finanszírozási bevétel és Finanszírozási és Költségvetési kiadás előirányzat visszavonására került sor a nemteljesülés miatt.
A 2016-os évben a PTAT-nak összesen 10 060 294 Forint felügyeleti hatáskörű átcsoportosítás vált szükségessé.

**A PTAT összes előirányzat módosításának összege 2016.12.31-ig: 67 323 418 forint**.

A PTAT költségvetési kiadásai 2016-ban 76,53%-ban teljesültek, a 100%-os időarányos teljesítés alatt tartva kiadásaikat. Az éves tervezett saját bevételei 97,34%-ban teljesültek a tárgyidőszak alatt.

Előirányzata 2016.12.31.-én – összes bevétele és kiadása egyaránt- 284 867 418 forintra módosult.

A Pécsi Kistérségi Szociális Alapszolgáltatási Központ (PKSZAK) előirányzat módosításai felügyeleti hatáskörben megállapított átadott tartalékból, bérkompenzációból, ágazati pótlékokból, szociális kiegészítő pótlékból és közfoglalkoztatottak után kapott pénzeszközökből tevődik össze, összesen 15 842 558 forinttal növelték az intézmény eredeti előirányzatát. Ezen kívül a 2016-os előirányzatok kiegészülnek a pénzmaradvány összegével, amely 1 883 708 forint, valamint saját hatáskörben kapott adománnyal, amelynek összege 109 500 Forint.
A 2016-os évben a KSZAK-nak összesen 1 477 463 Forint felügyeleti hatáskörű átcsoportosítás vált szükségessé.

**A PKSZAK összes előirányzat módosításának összege 2016.12.31-ig: 17 835 766 forint.**

A PKSZAK költségvetési kiadásai 2016-ban 88,79%-ban teljesültek, szintén a várható 100 %-os határ alatt tartva kiadásait. Az éves tervezett saját bevételei 92,55%-ban teljesültek.

Előirányzata 2016.12.31-én – összes bevétele és kiadása egyaránt- 239 305 171 forintra módosult.

**A Pécsi Többcélú Agglomerációs Társulás és a Pécsi Kistérségi Szociális Alapszolgáltatási Központ együttes módosított előirányzata 2016.12.31-én 524 172 589 forintra módosult.**

Kérem a Tisztelt Társulási Tanácsot, és a Pénzügyi Bizottságot, hogy a 2016. évi előirányzat módosításait a határozat- tervezetben megismert tartalommal és a csatolt mellékleteivel együtt hagyja jóvá, illetve fogadja el.

A költségvetési határozat módosításának elfogadása minősített többséget igényel.

Maruzs Erik

igazgató

Pécs, 2017.03.02.